
Vasile Militaru 
„Dacă am pierdut averi și ranguri, dar nu am pierdut credinţa în Dumnezeu nu am pierdut 
nimic.” 


Arestat în 1958 de Securitate „pentru deţinere de publicaţii interzise“, citate la procesul de la 
Craiova: manuscrisele „Divina zidire“, „Poemele nemuririi“, „Cartea lov în versuri“ și altele, 
poetul patriot a fost condamnat în toamna anului 1958, fără drept de apel, la 20 de ani de 


temniţă grea și confiscarea totală a averii. 


intarit-o prin lecturi piblice și morale. In acest sens el a fost un autodidact autentic. Nu se cunosc 
prea multe amănunte despre viața și activitatea lui. 


Bucuria vieţii de la țară, descrisă în pasteluri 


Doritor de a cunoaște lumea, se desprinde de viaţa de la ţară și, tânăr adolescent, ajunge în 
București, unde avea să cunoască „zbuciumul“ și „dezamăgirile“ orașului. Începuse a scrie versuri 
de la 15 ani. Câţiva ani mai târziu îndrăznește să prezinte caietul cu poeziile sale scriitorului 
Alexandru Vlahuţă. Acesta îl recomandă lui Barbu-Ștefănescu Delavrancea și lui Duiliu Zamfirescu. 
Încurajat și sprijinit de acești scriitori, Vasile Militaru debutează la vârsta de 18 ani, în 1904, în 
revista lui M. |. Petrașcu, „Literatură și artă română“. Din acel moment începe colaborarea și la alte 
reviste, ca „Flacăra“, „Drum nou“ și la ziarul „Universul“ al lui Stelian Popescu. 


În anul 1919 publică volumul de poezii „Stropi de rouă” (9 ediţii până în 2008). Sunt versuri lirice și 
pasteluri care descriu viaţa de la țară, cu bucuriile simple și senine, munca în sânul naturii. Este 
întrucâtva influențat de poeţii Alecsandri, Coșbuc și Vlahuţă, dar și de curentul literar al 
Sămănătorismului. Aici observăm descrierea unei vieţi idilice, pastorale, patriarhale, de la ţară, așa 
cum o trăise el însuși, ușor idealizată, dar și sentimetul dureros al înstrăinării. De aici înainte, având 
existenţa asigurată în calitate de funcţionar la Ministerul Lucrărilor Publice, scriitorul încearcă să 
meargă pe un drum propriu, urmând comandamentelor vremii, și devine colaborator la 
principalele reviste din ţară, mai ales cu poezii. Publică basme, poezii patriotice „Cântare 
neamului“, „Doina“, precum și primul volum de „Fabule“ în 1928. 


Psaltirea sa, cea mai reușită traducere dintre transpunerile românești în versuri 


poeme In versuri concepute pe temeiul Sfintei scripturi - Vechiul și mai ales Noul lestament. Aici, 
în „Cuvânt către cititori“, arată că, mergând pe firul textelor biblice, „ajutat de Sfântul Duh“, poetul 
vrea ca prin aceste poeme, prin versurile sale, să salveze „sufletele celor necredincioși“, pentru că 
lisus a venit în lume să cheme pe cei păcătoși la pocăință și la mântuire. Aceste versuri, ca și cele 
din „Vorbe cu tâlc“, din „Poemele nemuririi“ ori din alte scrieri religioase sau morale, au izvorât 
dintr-o mare credinţă în Dumnezeu, și mai ales „dintr-o adâncă iubire de oamnei“. În aceste poeme 
se cuprind tâlcuiri morale și esenţa învățăturii creștine. 


În ultimii 15 ani de viaţă a scris poezii religioase 


Ca poet și scriitor creștin, după 1944 n-a mai putut publica nimic. Izolat de lumea literară, Vasile 
Militaru și-a căutat compensarea în scrieri religioase. Așa se face că în ultimii 15 ani de viaţă, după 
al Doilea Război Mondial, poetul a scris poezii religioase. În afară de „Divina zidire”, lucrare 
încheiată în 1955, el a mai scris „Poemele nemuririi“, „Șoaptele îngerilor“ - continuare la „Vorbe cu 
tâlc“ - poemul „Biserica Bucur Ciobanul“, „Cartea lov“ din Biblie, transpunere în versuri după textul 
sacru, și „Scară către Dumnezeu“, ultima sa carte scrisă în mai-iunie 1957. Toate aceste scrieri au 


fost tipărite postum de Editura „Lumină din lumină“ între anii 1993-2008, cu acest prilej fiind 
reeditate și celelalte cărţi ale sale apărute între anii 1919-1943. 


„Psaltirea în versuri“ a fost retipărită în 2006 la Cernăuţi, iar „Divina zidire“ s-a retipărit în 2007 la 
Chișinău. Atât „Fabulele“ sale, „Psaltirea în versuri“, poeziile lirice, patriotice și religioase, cât și 

„Poemele nemuririi“, dar mai ales „Divina zidire“ îl consacră pe Vasile Militaru drept un mare 
scriitor și poet creștin, un moralist în adevăratul înțeles al cuvântului. Este fără îndoială cel mai 
mare fabulist român din secolul al XX-lea și un strălucit urmaș al marilor fabuliști Esop, Phedru, La 
Fontaine, Grigore Alexandrescu și Alexandru Donici. În literatura română nici un scriitor nu a cântat 
ca el credinţa în Dumnezeu și nemurirea sufletului. El a converit credinţa în creaţia ca expresie 


profundă a unei trăiri creștine prin rugăciune, smerenie și jetfă de sine. Cărţile sale sunt, prin 


MII IMI DU MOI IO HI L A OIUNIL pr L MAITIS LSM. 


Hulit și blamat de unii, prețuit și iubit de mulți, ignorat pe nedrept de critica literară (care pe 
scriitorii creștini moraliști nu i-a luat în seamă niciodată), Vasile Militaru va înfrunta cu seninătate și 
tăcerea, și contestările, biruind prin cărțile și înțelepciunea sa, în care se exprimă veșnicile 
adevăruri, izvoare de bunătate, pace și întărire sufletescă pentru toți iubitorii de limbă și cultură 


românească. 


Nimeni nu-l va putea egala în „Psaltire“ și în „Divina zidire“. Cu luminile, dar și cu umbrele triste ce i- 
au marcat existenţa zbuciumată, viaţa lui Vasile Militaru rămâne o jertfă pe altarul patriei, dăruită, 


închinată lui lisus Hristos. 


(Pr. Mihai Manolică - Ziarul Lumina) 


Vasile Militaru — un poet jertfit pe altarul tenebrelor 


Prima întâlnire cu acest mare poet al vremii sale a fost prin martie 19601. Nu știu ce socoteli or fi 
făcut puternicii zilei, dar în curtea închisorii se făceau trieri. Eu am ajuns acolo cu încă cinci din lot. 
(...) L-am întâlnit pe avocatul Mircea lonescu, din Craiova, cunoscut apropiat. 


- Mă, tu ce cauţi aici? Erai la Aiud! 
- Crezi că știu? 
- Vezi că pe voi vă trimit înapoi la Aiud. Acolo sunt majoritatea studenților și preoților legionari. 


- Da, dumneata de unde vii? 


opera sa. 


În 1940, când armatele române trecuseră Nistrul și a scris fulminantul poem "Epopeea 
Stalingradului”, din care deborda dragostea pentru armata română, pentru neamul românesc, 
iubirea lui pentru ţara sa. 


Îi puteau ierta cotropitorii această activitate patriotică și mai ales poezia religioasă? 
A zâmbit trist când i-am amintit câte ceva din cele de mai sus. 

- Bănuiți unde vă duceţi? 

- Eu, a zis, cred că la Ocnele Mari. Cine știe ce socoteli au stăpânii? 


Îl examinam curios, cu admiraţie. Omul acesta a scris mult, mândria scriitorilor români, își aștepta 
transferul la o închisoare de execuţie, după ce fusese plimbat prin... nici el nu mai știa câte temnițe, 
tratat cu ură și viclenie. 


De ce a fost condamnat Vasile Militaru? Viaţa și opera sa profund creștine. Toate manuscrisele sale 
și nu puține, au fost arse în curtea casei sale, în fața soției. Opera de căpătâi rămâne, fără tăgadă, 
poezia religioasă, de unde se vede creatorul, cu dragoste de om, de ţară, de Dumnezeu. 


Alături de Gyr și de Crainic, este și el unul dintre cei jerfiți pe altarul tenebrelor, unde s-au șlefuit 
perle de o frumuseţe nebănuită pe care - lartă-mă Doamne - în libertate n-ar fi strălucit așa. 


Nimeni până la el, și nici după, n-a versificat Psalmii lui David așa cum a reușit Vasile Militaru. 


- Lăsaţi-l, tovarășe căpitan! E bolnav! Știţi cine e? 
- Nu! Și nici nu mă interesează. Un bandit! 
- E poetul Vasile Militaru. 


- N-am auzit. Și cu un zâmbet - tovarășe plutonier, aici toţi se dau poeţi, profesori, filozofi. Nişte 
nebuni, să-i iei de aici. 


Plutonierul a chemat doi deţinuţi, de care s-a sprijinit. Era către sfârșitul lunii mai. În iunie, la 8:00, 
anul 1959, și-a dat duhul împăcat cu lumea și cu Dumnezeu. 


Cel care lăsase în urmă o uriașă creație literară, și aceasta ciuntită, pleca pe drumul fără întoarcere, 
din întunericul unei celule, fără să aibă: Un crâmpei de lumină... cum își dorea bătrâna lui mamă, la 
capătul părintelui său... 


(Ilie Tudor - De sub tăvălug, Editura MJM, Constanţa, 2010, ediția a II-a, pag. 75-77) 


1. Poziționarea în timp a memorialistului este incorectă deoarece poetul Vasile Militaru a trecut la 
cele veșnice în vara anului 1959. 


2. Nu știm despre ce profesor Al. Mironescu ar fi vorba, însă cu siguranţă nu este vorba despre 
prof. de fizică atomică Alexandru Mironescu, membru al Rugului Aprins, întrucât acesta din urmă a 
trecut la Domnul în anul 1973. Memorialistul susține că întâlnirea cu Al. Mironescu a avut loc în 
anul 1998, și prin urmare rămân două variante: Ori a fost vorba de altă persoană, cu același nume, 


Deși de la evenimetele din 22-25 decembrie 1989 au trecut mai mult de trei ani (astăzi 14 ani), mai 
sunt scriitori contestaţi de către regimul comunist de tip stalinist care continuă să fie ținuți la 
stâlpul infamiei, marginalizaţi, în loc să fie reconsiderați și puși în adevărata lor valoare în ceea ce 
privește evoluția scrisului românesc contemporan. Unul din acești scriitori este Vasile Militaru. Cu 
acest prilej, poetul mi-a dăruit basmul versificat Merele de aur, cu autograf. 


De atunci au trecut foarte mulţi ani, până când am aflat că Doamna Telly Barbu Militaru urmează 
să facă un parastas în amintirea poetului cu ocazia scurgerii unui sfert de veac de la trecerea la cele 
veșnice a celui care a încântat o generaţie întreagă cu versurile sale (versuri care au fost învăţate 
până și prin temnițe, cu toate rigorile legii: izolări, carcere, mutări disciplinare etc.). Am fost prezent 
la acel parastas unde am avut surpriza să cunosc un compatriot originar din satul Mengir, județul 
Cahul, pe numele său Grigore Scor, venit la rudele sale în București, tocmai din Florida. Când a citit 
anunțul din ziarul „România Liberă”, a căutat să fie prezent la parastasul de 25 de ani de la moartea 
lui Vasile Militaru. A citit o poezie de care încă nu auzisem. Avea un titlu ciudat: Aur, aur. N-am 
găsit-o inclusă în nici unul din volumele lui publicate în timpul vieţii, cu toată insistențele mele deloc 
de neglijat. 


Dacă la Putna aerul este încărcat de istorie, aici, în locuința Doamnei Telly Barbu Militaru, aerul este 
încoronat de poezie. Mă uit în jur. Din bruma ce a putut-o salva din mâinile călăilor, mai sunt câteva 
tablouri, înfăţișându-l pe poet la vârsta maturității fizice și creatoare, cu bascul așezat puţin într-o 
parte. Doamna Telly se mișcă cu multă volubilitate la cei 85 de ani. Îmi arată volumele de versuri 
ale poetului apărute în Editura Nistru a lui Nicolae Lupan de la Paris și alte plachete care i-au 
parvenit pe căi diferite din Apusul Europei. Îmi arată apoi o serie de fotografii din care una îmi 
atrage atenţia în mod deosebit. Aceasta îl reprezintă pe maestrul la masa de lucru. În preajma 
poetului „îngerul său păzitor”, adică Doamna Telly Barbu Militaru. 


Punctul culminant al serii este scoaterea la suprafață, din lada studioului, a unui volum masiv 

intitulat Divina zidire, cu ilustraţii (după cum am mai spus) de Gustave Doré. Este vorba despre 
Biblia versificată, despre care îmi vorbise poetul la prima cunoștință încă din primăvara anului 
1948. 


- Cum aţi reușit s-o tipăriți? 

- Nu eu. Un zănatic, un împătimit după opera lui Vasile Militaru. A făcut-o pe cheltuiala lui. 
- E caz unic. 

- Aşa e! 


- Puneți-o la loc. Așa ceva se face la o mie de ani. Trecând de la un subiect la altul, dar nepărăsind 
tema principală - evocarea poetului - nici eu nu mi-am dat seama cum au trecut trei ore și ceva de 
la sosirea în casa plăcutei gazde. Sunt momente în viață când timpul își pierde dimensiunile. 


- Cum să nu! Aţi auzit de preotul Gheorghe Calciu-Dumitreasa? 
- Desigur. 


- Știind cu ce greutăți mă lupt, părintele Calciu mi-a trimis trei sute de dolari printr-un cetățean din 
București, care nu de mult a făcut un voiaj în Statele Unite ale Americii. 


- Un gest nobil, am zis eu. 
- Numai că gestul nobil nu și-a ajuns scopul. 
- Cum așa? 


- Individul mi-a dat întâlnire în oraș, ca să-mi înmâneze dolarii, deși eu am insistat să vină acasă la 
mine. M-am prezentat la locul cuvenit, comunicându-i la telefon cum arăt și cum voi fi îmbrăcată. 
După trei ore de așteptare am plecat din stația de tramvai unde trebuia să ne întâlnim. l-am dat un 
telefon să știu ce s-a întâmplat. Știți ce mi-a răspuns? 


- Doamnă, v-am așteptat în staţie așa cum ne-am înţeles, a zis. A apărut o persoană echipată 
conform informaţiei dată de dumneavoastră. Am întrebat-o dacă este doamna Militaru și, la 

răspunsul ei afirmativ, i-am dat cei trei sute de dolari pe care vi i-a trimis părintele Gheorghe 
Calciu-Dumitreasa. 


Am rămas uluit când am auzit. Dintr-o dată parcă s-a făcut întuneric în toată încăperea. Am reușit, 
totuși, să întreb aproape șoptit: „Există asemenea oameni pe pământ?” 


UC IOI [CIC HILUIICCate dIE CUITIUIIISITIUIUI, d UI CCUL INI CEILCC. Eld PE td IICCDULUI IUL Iul 1393, Z 
însorită percepută de noi, deținuții, care admiram libertatea doar prin ajutorul puţinelor raze de 
soare care pătrundeau firav printre jaluzele. Jaluzele, de fapt obloane grele cu care erau căptușite 
ferestrele, ca „bandiţii” să fie izolaţi și de păsările cerului. Draconic mijloc de a te descotorosi de 
așa-zișii dușmani ai poporului, fără a folosi ștreangul sau pistolul din dotare. 


Către ora prânzului, deţinuţii politici începuseră să devină tăcuți. Își spuseseră ce aveau de spus în 
primele ore ale dimineţii. Cred de cuviință să spun că în timpul acestor sporovăieli, de după 
neîndulcitul ceai, printre altele ne îngrijora și starea sănătăţii poetului Vasile Militaru, scos din 
celulă și internat în infirmeria închisorii, unde de obicei erau internați numai acei ajunși pe ultima 
sută de metri de deznodământ. Alte vești nu mai aveam de la el, decât că fusese groaznic bătut la 
Securitatea piteșteană și trimis la Ocnele Mari, pentru a scăpa ei de o crimă în plus. Piteștiul 
devenise însă celebru încă de pe timpul căpitanului Cârnu și al directorului Dumitrescu, 
susținătorul din umbră al lui Țurcanu, despre care s-a mai scris și se va mai scrie. Îmi amintesc pe 
deținutul Profir V. care recita adeseori în celulă din versurile poetului, cum ar fi Moș Andrei, Șase 
pui și o biată mamă și altele, care ne-au desfătat urechile pe parcursul atâtor ani. Versurile lui 
Vasile Militaru creeau totdeauna o stare de melancolie, de tăcere în celulă, un îndemn către 
meditaţie și către dragostea faţă de aproapele tău. Erau învățate și de tineri, dar și de vârstnici cu 
tâmplele albe. 


Într-o seară, mă plimbam prin intervalurile dintre paturi, pe mijlocul celulei (patul fiind de neatins 
între orele 5 și 22, când se dădea stingerea), când bestia care supraveghea secția, deci și celula 
noastră, a tras brusc grosul zăvor și a deschis ușa. Ne-am oprit din plimbare și încremeniţi 
așteptam urmările. Venirea unui caraliu în celulă, mai ales după raportul de închidere, nu era un 
semn bun. Pentru intimidare și-a plimbat privirea încărcată de ură peste toţi cei care eram acolo. 
Doar pentru asta era plătit: să urască. 


L-am întors cu faţa în sus pe muribund și l-am așezat în pat. Acest om era Vasile Militaru. Cu ochii 
dați peste cap și cu faţa brăzdată de chinurile morții. Nimic nu mai era viu în el, doar ochii, parcă 
năluci nepământene, vegheau așteptând de undeva o mână de ajutor care nu mai venea. Am 
trecut la picioare făcând semn preotului să treacă la cap. Din privire și din mișcarea buzelor 
(gardianul stătea în ușă) m-am înțeles cu preotul să-i spună rugăciunea din urmă, pentru dezlegare. 
Când preotul a început prin mișcarea buzelor să-i facă rugăciunea de dezlegare, pleoapele 
muribundului s-au deschis, apoi iarăși s-au închis și, parcă mulțumit, s-a înseninat la faţă și și-a dat 
duhul. Așa i-a fost dat, să nu aibă o lumânare aprinsă la căpătâi în acele ultime clipe ale vieţii, el 
care se risipise în atâtea generații. Ne-am dat seama cât de profundă a fost credinţa în Dumnezeu 
a poetului, care și-a acceptat moartea ca pe o împărtășanie. 


Cu vocea strangulată de emoţii, i-am spus păgânului care stătea în ușă nepăsător, ca și când omul 
din faţa lui era un nimeni. 


- A murit deținutul! 


- Dă-l în... de bandit! Bine că am scăpat de el, a fost răspunsul tiranului suprasaturat de ura 
proletară. 


Încremeniți de durere aşteptam alte porunci, cu ochii duși undeva departe, poate într-o lume mai 
bună. 


- Staţi aici, a tunat gardianul, închizând ușa pe dinafară. 


În scurtul răgaz pe care l-am avut, ne-am putut face semnul crucii și să zicem: Dumnezeu să-l ierte 
pe cel trecut în neființă, departe de toți cei ce-l iubeau. Am putut observa că poetul stătea singur în 
celulă, mai degrabă izolat, neacordându-i-se nici un ajutor medical. Nu se vedea nicăieri vreo urmă 


- Să nu cumva să ciripiţi în celulă unde aţi fost și ce-ați făcut, că știți ce vă așteaptă. 


Am intrat în celulă și s-au tras zăvoarele după noi. Ocnele Mari, vulpavul lagăr de exterminare, 
aștepta să înghită noi victime în pântecul său nesătul. Pentru noi, murise un mare om, pentru ei, un 
mare bandit. „Tot una e: ori culci pe sătui, ori scoli pe săraci” - Tudor Arghezi. 


După ce am intrat în celulă, am fost înconjurați de fraţii de suferință doritori să afle pentru ce am 
fost chemați. Pentru moment, nu le-am spus nimic, arătând către vizetă, unde caraliii ne puteau 
spiona în voie, încălțaţi în acei pâslari-pisică care le permiteau să asculte pe la uși fără să fie simţiţi. 
După câteva minute însă, i-am informat că a murit Vasile Militaru și, instantaneu, am păstrat cu 
toţii un moment de reculegere. Le-am povestit apoi ceea ce am fost puși să facem în timpul cât am 
lipsit din celulă. Colegii erau consternați. 


După semnele știute de noi, am urmărit trecerea „căruțului”. Un căruţ, pe care îl au mai toate 
pușcăriile în dotare. În el sunt căraţi seara deţinuţii morţi, către cimitir. Vestea ne-o dădea el, prin 
scârțăitul roţilor cu lada pe el, inconfundabil. Pânda s-a dovedit folositoare, deoarece l-am văzut 
trecând către groapă, cu nelipsita ladă pe el, tras de doi deținuți de drept comun. Jaluzelele erau 
îndepărtate la maximum, dar nu mai conta dacă eram prinși asupra infracţiunii, sau nu. După circa 
30 de minute, căruciorul cu lada goală pe el, tras de aceiași deținuți de drept comun, se întorcea de 
la cimitir. Pentru ei, fusese o zi obișnuită. Uneori, după atâta suferință sufletul se împietrește, 
devine insensibil la tot ce se petrece împrejur. 


În celulă s-a evocat îndelung, în acea zi, și-n zilele următoare, viața și opera scriitorului dispărut, 
omorât mișelește de slugile preaplecate ale Moscovei. 


germana, alții matematica, dar cei mai mulţi învățau poezii, chit că unii din ei plecau cu ele în 
eternitate. Printre cei fericiţi, mă găseam și eu. Învăţasem peste 200 de poezii pe dinafară, de mari 
poeţi universali, dar și de autohtoni, printre care și Vasile Militaru. Într-o zi, cam prin luna iulie sau 
august 1959, un învățător sosit de la Aiud și adus în celula mea la Ministerul de Interne m-a rugat 
să-i spun o poezie de Vasile Militaru. Am stat puţin pe gânduri. Știam că la Securitate și pereții au 
urechi. De abia apucasem să spun două strofe din fabula Pupăza și cioara că s-a deschis vizeta și 
intransigentul cerber m-a scos la raportul ofițerului de serviciu, care m-a trimis trei zile la carceră. 


Pe parcursul anilor, după eliberare, mă obseda un lucru: cum a fost posibil ca un poet și un martir 
ca Vasile Militaru să fie marginalizat? El, care a încântat atâtea generații și generaţii cu poeziile lui, 
atât în școlile primare cât și în licee... 


Nu există decât o explicaţie: Întunericul care mai dăinuie încă în anumite capete pătrate dominate 
de ura de clasă. 


(Mărturia lui Dumitru Radu Udar - Din documentele rezistenţei. Vol. |, Arhiva Asociaţiei Foștilor 
Deținuți Politici, București, 1991, p. 158) 


via Fericiţi cei Prigoniţi 


219 Alexandru Mihail 

Ma multumiri pentru stergerea comentariului. 


KSN ANTIPUTIN Says 
Ayy Vasile Militaru 
A cizelat altaru' 
Nemuririi divine 


Si'al dragostei umane 

